Prințesă saudită, jefuită în Paris. Hoții au furat bunuri în valoare de 600.000 de euro.
Hoții au furat bunuri de lux din apartamentul unei prințese saudite din Paris. Valoarea totală a bunurilor furate se estimează la 600.000 de euro. Printre bunurile de lux furate se numără aproximativ 30 de genți, un ceas, bijuterii și articole din blană. Femeia, o prințesă saudită în vârstă de 47 de ani, a fost internată la spital în stare de șoc.
Hoții au furat bunuri de lux din apartamentul unei prințese saudite, cu valoare totală de aproximativ 600.000 de euro, relatează The Guardian.Prințesa, în vârstă de 47 de ani, nu pusese piciorul în apartamentul parizian din august. A descoperit recent că îi lipsesc bunuri de lux, printre care genți, ceasuri, bijuterii și blănuri.Prințesa, al cărei nume nu a fost dezvăluit, a fost internată în stare de șoc și încă nu a vorbit cu poliția. În apartament pare să se fi intrat fără să se folosească forța.Hoții se pare că au "ușurat-o" de 30 de genți Hermes cu valoare între 10.000 și 30.000 de euro fiecare, un ceas Cartier, bijuterii și articole din blană.Procurorii au deschis o anchetă formală care va fi gestionată de unitatea specială a poliției din Paris. Ziarul Le Parisien a raportat că suspectul este un bărbat care stătea la apartamentul prințesei din august. Un set de chei de rezervă pentru casa ei dispăruse, adăugă jurnaliștii.